|  |  |
| --- | --- |
| [Mottaker & Adresse] | [Sted] 22.06.20 |
| Rett til uttalelse - tre måneders kontroll av tvungent psykisk helsevern | |

Den (dato) ble det etablert tvungent psykisk helsevern for deg i medhold av psykisk helsevernloven § 3-3.

Selv om du ikke har klaget, skal kontrollkommisjonen likevel vurdere om det fortsatt er behov for tvungent vern. Vi skal også kontrollere at du har fått en individuell plan, dersom du ønsker å ha en slik plan. Dette fremgår av psykisk helsevernloven § 3-8 annet ledd.

Før kontrollkommisjonen vurderer saken, ber vi om at du forteller oss hva du tenker om det å være underlagt tvang.

Du har rett til å gjøre deg kjent med institusjonens begrunnelse for å opprettholde tvungent vern. Dersom du ikke har fått informasjon, kan du be den som er faglig ansvarlig for deg om dette.

Du kan uttale deg skriftlig eller muntlig til undertegnede innen en uke fra du har mottatt dette brevet. Kontaktinformasjon står nederst på denne siden.

Dersom kontrollkommisjonen ikke hører fra deg innen en uke, legger vi til grunn at du ikke ønsker å uttale deg.

Du kan også ringe meg hvis du ønsker flere opplysninger. Jeg kan fortelle deg mer om muligheten til å få saken behandlet som klagesak, og at du da har rett til gratis advokathjelp.

Vennlig hilsen  
[Navn Navnesen]